CELEX: 62015TN0554
Language: sl
Date: 2015-09-25 00:00:00
Title: Zadeva T-554/15: Tožba, vložena 25. septembra 2015 – Madžarska/Komisija

30.11.2015   
            
            
               SL
            
            
               Uradni list Evropske unije
            
            
               C 398/62
            
         Tožba, vložena 25. septembra 2015 – Madžarska/Komisija
   (Zadeva T-554/15)
   (2015/C 398/76)
   Jezik postopka: madžarščina
   
      Stranki
   
   
      Tožeča stranka: Madžarska (zastopnika: M.Z. Fehér in G. Koós)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Sklep Komisije C(2015)4805 z dne 15. julija 2015 o zdravstvenem prispevku podjetij iz tobačne industrije razglasi za ničen v delu, v katerem se z navedenim sklepom zahteva začasni odlog uporabe tako progresivnih stopenj kot zmanjšanja prispevka v primeru naložb, določenih v zakonu XCIV iz leta 2014 o zdravstvenem prispevku podjetij iz tobačne industrije za leto 2015 (a dohányipari vállalkozások 2015. évi egészségügyi hozzájárulásáról szóló 2014. évi XCIV. törvény), ki ga je sprejel madžarski parlament;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v podporo tožbi navaja te razloge:
   
               1.
            
            
               Prekoračitev diskrecijske pravice, očitna napaka pri presoji in kršitev načela sorazmernosti
               
                           —
                        
                        
                           Na prvem mestu tožeča stranka trdi, da je Komisija s tem, da je zahtevala začasni odlog, storila očitno napako pri presoji, s čimer je prekoračila svojo diskrecijsko pravico in poleg tega kršila načelo sorazmernosti.
                        
                     
         
               2.
            
            
               Kršitev prepovedi diskriminacije in načela enakega obravnavanja
               
                           —
                        
                        
                           Na drugem mestu tožeča stranka trdi, da je mogoče prakso Komisije v zvezi z začasnim odlogom opredeliti kot neusklajeno, kar naj bi povzročilo kršitev prepovedi diskriminacije in načela enakega obravnavanja.
                        
                     
         
               3.
            
            
               Nespoštovanje obveznosti obrazložitve in kršitev načela dobrega upravljanja ter pravice do obrambe
               
                           —
                        
                        
                           Na tretjem mestu tožeča stranka zlasti navaja, da Komisija pri tem, ko je zahtevala začasni odlog, ni izpolnila svoje obveznosti obrazložitve.
                        
                     
         
               4.
            
            
               Obveznost lojalnega sodelovanja in pravica do učinkovitega pravnega sredstva
               
                           —
                        
                        
                           Tožeča stranka v tem okviru trdi, da so ji bile zaradi zahteve Komisije za začasni odlog kršene temeljne pravice in jamstva, kot sta obveznost lojalnega sodelovanja in pravica do učinkovitega pravnega sredstva.
                        
                     
         
               5.
            
            
               Protislovnost in nezadostna natančnost določb Sklepa
               
                           —
                        
                        
                           V tej točki tožeča stranka trdi, da Komisija pri odločitvi o začasnem odlogu ni upoštevala dejstva, da madžarski organi pri davkih, ki se odmerjajo na podlagi obrnjene davčne obveznosti, ne morejo prepovedati „dodelitve“ pomoči, in dodaja, da je odločitev Komisije prav tako protislovna glede predmeta začasnega odloga. Posledično naj Komisija ne bi oblikovala jasnega pravila o ravnanju, ko naj bi kljub temu od madžarskih organov lahko zahtevala izvedbo Sklepa.